โครงการในอนาคต

โครงการศึกษาความเหมาะสมในการวางท่อน้ำอุตสาหกรรมพื้นที่ปริมณฑลตะวันออกของกทม.

ตามที่รัฐบาลและกรมทรัพยากรน้ำบาดาล
มีนโยบายและมาตรการอย่างชัดเจนในการแก้ไขปัญหาแผ่นดินทรุด อันเนื่องจากการใช้น้ำบาดาล
ทั้งในเขตกรุงเทพฯและปริมณฑล
โดยการระงับการอนุญาตการขุดเจาะบ่อน้ำบาดาลเพิ่มเติมมาตรการเพิ่มอัตราค่าน้ำบาดาลจาก
3.50 บาท ต่อ ลบ.ม. เป็น 8.50 บาท ต่อ ลบ.ม. ตลอดจนการปิดบ่อบาดาลทั้งหมด
ตั้งแต่มกราคม 2547 เป็นต้นไป บริษัทฯ
จึงได้ดำเนินการศึกษาหาแนวทางในการสนับสนุนผู้ใช้น้ำในภาคอุตสาหกรรมเหล่านั้นโดยเฉพาะในบริเวณปริมณฑลตะวันออกที่อยู่ในภาวะวิกฤต
ผลการศึกษาความเหมาะสมและความเป็นไปได้ในการวางท่อส่งน้ำอุตสาหกรรมไปสู่บริเวณดังกล่าวมีความเป็นไปได้สูง
โดยเป็นการเชื่อมต่อท่อจากเส้นท่อสายหลักในพื้นที่ฉะเชิงเทรา เป็นระยะทางประมาณ 66.3
กิโลกรัม มายังกลุ่มนิคมอุตสาหกรรมบางปู ลาดกระบัง และสนามบินสุวรรณภูมิ
โดยสามารถให้บริการจ่ายน้ำได้มากถึงร้อยละ 80 ของความต้องการในระยะเริ่มต้น หรือประมาณ
19 ล้านลบ.ม./ปี ขณะนี้
อยู่ระหว่างการประสานงานในรายละเอียดกับการนิคมอุตสาหกรรมแห่งประเทศไทย
คาดว่าจะดำเนินการสำรวจและออกแบบรายละเอียดได้ในช่วงปลายปี 2548
โดยมีมูลค่าการลงทุนรวมประมาณ 760 ล้านบาท
ใช้เวลาในการสำรวจออกแบบรายละเอียดและก่อสร้างประมาณ 2 ปี

 โครงการศึกษาความเหมาะสมในการวางท่อส่งน้ำอุตสาหกรรมปราจีนบุรี

บริษัท ฯ ได้ทำการศึกษาความเป็นไปได้ของโครงการแล้วเสร็จเมื่อเดือน ตุลาคม 2544
อย่างไรก็ตามเนื่องจาก
โครงการก่อสร้างอ่างเก็บน้ำใสน้อยใสใหญ่ซึ่งเป็นแหล่งน้ำดิบของโครงการโดยหน่วยงานราชการมีความล่าช้า
บริษัท ฯจึงได้ทบทวนการศึกษาเพิ่มเติมในการพัฒนาโครงการโดยใช้แหล่งน้ำใกล้เคียง
เป็นแหล่งน้ำดิบสำหรับโครงการก่อนที่อ่างเก็บน้ำใสน้อยใสใหญ่ จะก่อสร้างแล้วเสร็จ
นอกจากนี้ยังได้พิจารณาปรับการให้บริการน้ำดิบเป็นน้ำอุตสาหกรรมตามความต้องการของผู้ใช้น้ำ
ตลอดจนปรับลดขนาดโครงการเพื่อลดความเสี่ยงในการลงทุนโดยในระยะเริ่มแรกจะให้บริการน้ำอุตสาหกรรมแก่โรงงานและสวนอุตสาหกรรม
ในเขตอำเภอกบินทร์บุรีและอำเภอศรีมหาโพธิ์ ตามแนวถนนสาย 304 โครงการประกอบด้วย
ระบบผลิตน้ำอุตสาหกรรมขนาดประมาณ 7,200 ลบ.ม.ต่อวัน ระบบท่อส่งน้ำขนาด 400 มม.
ความยาวประมาณ 22.5 กม. วงเงินลงทุนประมาณ 230 ล้านบาท

โครงการศึกษาความเหมาะสมในการวางท่อส่งน้ำดิบจังหวัดนครราชสีมา

เพื่อการอุปโภคบริโภคและอุตสาหกรรมในเขตเทศบาลนครนครราชสีมา
เนื่องจากแหล่งน้ำที่ใช้อยู่เดิมคืออ่างเก็บน้ำลำตะคอง สามารถจัดสรรน้ำได้เพียง 25 ล้านลบ.ม./ปี
ไม่เพียงพอต่อความต้องการใช้น้ำที่เพิ่มสูงขึ้นอย่างต่อเนื่องในปัจจุบัน
โดยกรมโยธาธิการได้ศึกษาโครงการจัดหาน้ำดิบเพื่อตอบสนองความต้องการที่มีมากขึ้น
โดยวางท่อส่งน้ำจากอ่างเก็บน้ำลำแซะเป็นระยะทาง 71 กิโลเมตร
มาเสริมให้กับประปาในเขตเทศบาลเมือง ประมาณการวงเงินลงทุนรวม 1,800 ล้านบาท บริษัทฯ
ได้ทำการศึกษาแนวทางร่วมลงทุนและบริหารระบบสูบส่งทั้ง 2 เส้นท่อ
คือทั้งระบบเส้นท่อเดิมและเส้นท่อใหม่ โดยได้ว่าจ้างบริษัทที่ปรึกษาทำการศึกษาความเป็นไปได้
ในการพัฒนาโครงการในเชิงธุรกิจ การศึกษาแล้วเสร็จเมื่อเดือน สิงหาคม 2546
ขณะนี้อยู่ระหว่างการประสานงานกับเทศบาลนครนครราชสีมา
ซึ่งเป็นผู้ใช้น้ำเป้าหมายหลักของโครงการ ในการลงทุนหรือร่วมลงทุนโครงการ

1.  โครงการศึกษาความเหมาะสมในการวางท่อเชื่อมโยงแหล่งน้ำ

บริษัทฯ
มีแผนที่จะลงทุนวางท่อเชื่อมโยงแหล่งน้ำจากอ่างเก็บน้ำประแสร์มาที่อ่างเก็บน้ำหนองปลาไหลในจังหวัดระยอง
ซึ่งระบบท่อดังกล่าวจะมีความสามารถในการจ่ายน้ำประมาณ 85 ล้านลูกบาศก์เมตรต่อปี
เพื่อรองรับความต้องการใช้น้ำดิบที่เพิ่มขึ้นในจังหวัดชลบุรีและระยอง
โดยขณะนี้กำลังอยู่ระหว่างการขอจัดสรรน้ำจากอ่างเก็บน้ำประแสร์เพิ่มจากกรมชลประทาน
นอกจากนี้ เพื่อรองรับความต้องการใช้น้ำที่จะเพิ่มขึ้นดังกล่าว
บริษัทฯยังมีแผนที่จะลงทุนวางท่อเชื่อมโยงแหล่งน้ำจากแม่น้ำบางปะกง จังหวัดฉะเชิงเทรา
มายังอ่างเก็บน้ำบางพระ ซึ่งระบบท่อดังกล่าวจะมีความสามารถในการจ่ายน้ำ 76
ล้านลูกบาศก์เมตรต่อปี

2.  โครงการศึกษาความเหมาะสมในการขยายการลงทุนในกิจการประปา

บริษัท ยูนิเวอร์แซลฯ ซึ่งเป็นบริษัทย่อยของบริษัทฯ
ได้ทำการศึกษาความเหมาะสมในการขยายการลงทุนในกิจการประปาเพิ่มเติมจากที่มีอยู่ในปัจจุบัน
ทั้งในรูปแบบการประมูลสัมปทานแปรรูปประปาและการซื้อหุ้นในบริษัทฯที่ดำเนินกิจการประปาอยู่แล้ว
อาทิเช่น สัมปทานกิจการประปาจังหวัดระยอง ประปารังสิต-ปทุมธานี
กิจการประปาของบจ.เอ็กคอมธารา
รวมถึงการขยายกำลังการผลิตของระบบผลิตน้ำประปาในโครงการปัจจุบันของบริษัท
โดยคาดว่าจะใช้วงเงินลงทุนประมาณ 2,147 ล้านบาท นอกจากนี้ บริษัท ยูนิเวอร์แซลฯ
ยังมีแผนที่จะขยายกำลังการผลิตโดยการดำเนินโครงการผลิตน้ำประปาจากน้ำทะเลด้วยระบบ
Reverse Osmosis เพื่อจำหน่ายแก่ประชาชนตามเกาะต่างๆ เช่นเดียวกับที่บริษัท ยูนิเวอร์แซลฯ
ได้ดำเนินการแล้วที่เกาะสีชัง และที่กำลังก่อสร้างที่ เกาะสมุย และเกาะล้าน
ซึ่งคาดว่าจะแล้วเสร็จภายในปี 2548 โดยแผนการดังกล่าวจะมุ่งเน้นไปที่เกาะสำคัญ ๆ
ซึ่งเป็นแหล่งท่องเที่ยว อาทิเช่น ภูเก็ต เกาะช้าง เกาะกูด เกาะพีพี เกาะเต่า เกาะพงัน
เกาะเสม็ด เป็นต้น โดยคาดว่าจะใช้วงเงินลงทุนประมาณ 534 ล้านบาท

ทั้งนี้ ในการศึกษาความเหมาะสมของโครงการต่างๆ บริษัทฯ
ได้กำหนดผลตอบแทนการลงทุนในอัตราประมาณร้อยละ 15
เพื่อใช้กำหนดราคาค่าน้ำของแต่ละโครงการ นอกจากนี้
ปัจจัยที่อาจมีผลกระทบต่อโครงการข้างต้นและอาจส่งผลให้โครงการดังกล่าวไม่สามารถดำเนินการตามแผน
บริษัทฯ ได้เปิดเผยไว้ในส่วนปัจจัยความเสี่ยงแล้ว

นอกจากนี้ บริษัทฯ ยังมีนโยบายขยายไปสู่ธุรกิจเกี่ยวเนื่อง เช่น
การลงทุนในโรงงานผลิตท่อเพิ่มเติม
การผลิตตู้น้ำดื่มหยอดเหรียญอัตโนมัติและจัดตั้งโรงงานน้ำดื่มบรรจุขวด การติดตั้งมาตรวัดน้ำอัตโนมัติ
การให้บริการด้านระบบเครือข่ายผ่านไฟเบอร์ออพติกและระบบ SCADA
การดำเนินธุรกิจจำหน่ายสารเคมีในการผลิตน้ำประปา
ซึ่งโครงการดังกล่าวทั้งหมดจะดำเนินการในประมาณปี 2547-2552 โดยสรุป
บริษัทมีแผนการลงทุนและเงินลงทุน (หน่วย: ล้านบาท) ในแต่ละโครงการในระยะ 10 ปี
ข้างหน้าดังนี้

  -------------------------------- -------- ------ ------ ------ ------ ------ ------ ------ ------ ------ ------
  โครงการ เงินลงทุนโดยประมาณ                  2547   2548   2549   2550   2551   2552   2553   2554   2555   2556

  ธุรกิจน้ำดิบ                                                                                                 

  ท่อน้ำดิบปริมณฑลตะวันออก              760                                                                     

  ท่อน้ำดิบปราจีนบุรี                    230                                                                     

  ท่อน้ำดิบนครราชสีมา                  1,800                                                                   

  ท่อเชื่อมโยงประแสร์-หนองปลาไหล       2,380                                                                   

  ท่อเชื่อมโยงฉะเชิงเทรา-บางพระ        1,200                                                                   

  ท่อน้ำดิบหนองปลาไหล-หนองค้อ ระยะ 2   750                                                                     

  ปรับปรุงระบบท่อและอุปกรณ์             951                                                                     

  ก่อสร้างอาคารสำนักงานใหญ่            450                                                                     

  รวม(ธุรกิจน้ำดิบ)                    8,521                                                                   

  ธุรกิจที่เกี่ยวข้อง                                                                                             

  ขยายระบบประปาบางปะกง-ฉะเชิงเทรา   234                                                                     
  และ นครสวรรค์                                                                                             

  ขยายระบบประปาสัตหีบ                167                                                                     

  ลงทุนกิจการบจ. เอ็กคอมธารา          596                                                                     

  ลงทุนกิจการประปาเกาะสมุย            120                                                                     

  โครงการประปาสัมปทานอื่นๆ            1,864                                                                   

  ขยายกำลังผลิต บจ. อีสเทิร์น โฮบาส ไพพ์ 200                                                                     

  รวม(ธุรกิจเกี่ยวเนื่อง)                3,181                                                                   

                                                                                                           

  โครงการลงทุนทั้งหมด                 11,702                                                                  
  -------------------------------- -------- ------ ------ ------ ------ ------ ------ ------ ------ ------ ------